ვლადიმერ ვისოცკის მუზეუმი (ეკატერინბურგი)

**ვლადიმერ ვისოცკის მუზეუმი** () — მემორიალური მუზეუმი, რომელიც ეძღვნება ვლადიმერ სემიონის ძე ვისოცკის მოღვაწეობას ეკატერინბურგში. დაარსდა 2012 წელს და მდებარეობს ცათამბჯენ ვისოცკის მეორე და მესამე სართულებზე.

## მუზეუმის ისტორია
მუზეუმი შეიქმნა ვლადიმერ ვისოცკის შემოქმედების თაყვანისმცემლის, ანდრეი გავრილოვსკის მიერ. გახსნა შედგა 2013 წლის იანვარში ეკატერინბურგში, ცათამბჯენ „ვისოცკის“ შენობაში. მუზეუმის გამოფენის საფუძველია მსახიობის პირადი ნივთები, რომელიც შემოწირულია მოსკოვის ვისოცკის მუზეუმის მიერ.

მუზეუმის შექმნასა და გახსნას ხელს უწყობდა პოეტის ვაჟი, ნიკიტა ვისოცკი.

ვლადიმერ ვისოცკის ცვილის ფიგურა მუზეუმისთვის დაამზადა მოქანდაკე ალექსანდრე სილნიცკიმ, რომელიც ავტორია ვლადიმერ ვისოცკისა და მარინა ვლადის ძეგლისა ცათამბჯენის გვერდით.

2016 წლის იანვარში მუზეუმის ექსპოზიცია შეივსო უნიკალური ნივთებით პარიზის აუქციონიდან, რომელიც ორგანიზებული იყო ვლადიმერ ვისოცკის ქვრივის, მარინა ვლადის მიერ. სპეციალურად მუზეუმისთვის შეიძინეს 37 ლოტი, მათ შორის ვისოცკისა და ვლადის ოჯახის კუთვნილი ხატები, ნახატები და სამკაულები.

მუზეუმის ყველაზე ძვირფასი ექსპონატია ვისოცკის ბოლო ლექსი, რომელიც ცნობილია პირველი სტრიქონიდან „…და ქვემოდანაც ყინულია და ზემოდანაც ყინული. ვიტანჯები მათ შორის…“ (), რომელიც მან დაწერა 1980 წლის 11 ივნისს, სიკვდილამდე თვენახევრით ადრე და მიუძღვნა მეუღლეს - მარინა ვლადის. ამ დოკუმენტს მიენიჭა კატეგორია „რუსეთის ფედერაციის კულტურული ფასეულობა“.

მუზეუმის გამოფენაში ასევე შედის ორიგინალური თეატრალური გიტარა, რომელზეც ვისოცკი უკრავდა მხოლოდ ტაგანკის თეატრში - რეპეტიციებისა და სპექტაკლების დროს. გიტარას მხოლოდ სიმები აქვს შეცვლილი.
მინი| ვისოცკის Mercedes 350 W116
2019 წელს მუზეუმმა ხელახლა შექმნა ვისოცკის ბინის ინტერიერი, რომელიც მდებარეობს მოსკოვში, მალაია გრუზინსკაიას ქუჩაზე, #28 სახლში. ზოგიერთი ექსპონატი მუზეუმს გადასცა ნიკიტა ვისოცკიმ.

### „მერსედესი“
მუზეუმში განთავსებულია ლეგენდარული „Mercedes 350 W116“, რომელიც 1976 წლიდან ვლადიმერ ვისოცკის ეკუთვნოდა.

ეს ლურჯი მანქანა, წარმოებული 1974 წელს, ჩამოიყვანეს 1976 წელს. სსრკ-ში კერძო საკუთრებაში მხოლოდ რამდენიმე ადამიანს ჰქონდა ასეთი მოდელი. 1970-იან წლებში პრესტიჟულ ავტომობილში 30 ათას რუბლამდე იხდიდნენ - სამი ახალი ვოლგის ღირებულების ტოლფასს. თუნდაც თავად გერმანიაში, ეს არ იყო იაფი მანქანა: უმარტივესი კონფიგურაციით ღირდა 28,849 მარკა - ორი ათასით მეტი, ვიდრე მისი პირდაპირი კონკურენტი BMW 2.8., როგორიცაა სამი ძირითადი Volkswagen Golf ჰეჩბეკი ან ოთხი Lada-1500S.

შემდეგ მერსედესს ბევრი მფლობელი ჰყავდა და ბევრი ავტოავარია გადაიტანა. მანქანა სავალალო მდგომარეობაში იპოვეს და მის აღდგენას წელიწადზე მეტი დასჭირდა.

## გალერეა

ფაილი:V._Vysotsky_museum_in_Yekaterinburg-5.JPG|ოთახი სასტუმრო „ურალში“, სადაც ვლ. ვისოცკი ცხოვრობდა გასტროლების პერიოდში
ფაილი:V._Vysotsky_museum_in_Yekaterinburg-14.JPG|ვისოცკის მოსკოვის ბინის ინტერიერი
ფაილი:V._Vysotsky_museum_in_Yekaterinburg-10.JPG|ვისოცკის გიტარა
ფაილი:V._Vysotsky_museum_in_Yekaterinburg-17.JPG|ვისოცკის ერთ-ერთი ბოლო წერილი
ფაილი:V._Vysotsky_museum_in_Yekaterinburg-9.JPG|მარინა ვლადის ჯილდოები
ფაილი:V._Vysotsky_museum_in_Yekaterinburg-15.JPG|სიმღერის მონახაზები

## რესურსები ინტერნეტში
* მუზეუმის ოფიციალური ვებ-გვერდი

## სქოლიო
კატეგორია:რუსეთის მუზეუმები
კატეგორია:მუზეუმები ანბანის მიხედვით
კატეგორია:მემორიალური მუზეუმები
კატეგორია:2012 წელს დაარსებულები